CELEX: C2006/326/136
Language: lt
Date: 2006-12-30 00:00:00
Title: Byla T-309/06 2006 m. lapkričio 14 d. pareikštas ieškinys byloje Budějovický Budvar prieš VRDT — Anheuser-Bush (BUD)

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/64
            
         2006 m. lapkričio 14 d. pareikštas ieškinys byloje Budějovický Budvar prieš VRDT — Anheuser-Bush (BUD)
   
   (Byla T-309/06)
   (2006/C 326/136)
   Kalba, kuria surašytas ieškinys: prancūzų
   Šalys
   
      Ieškovė: Budějovický Budvar, národní podnik, (České Budějovice, Čekijos Respublika), atstovaujama advokato F. Fajgenbaum
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   Kita procedūros Apeliacinėje taryboje šalis: Anheuser-Busch, Inc.
   Ieškovės reikalavimai
   
               —
            
            
               Panaikinti 2006 m. rugsėjo 1 d. VRDT Antrosios apeliacinės tarybos priimtą ginčijamą sprendimą R 305/2005-2.
            
         
               —
            
            
               Atmesti paraišką įregistruoti žodinį prekių ženklą, „BUD“ Nr. 24711, skirtą 32 klasės prekėms.
            
         
               —
            
            
               Europos Bendrijų Pirmosios instancijos teismo sprendimą perduoti VRDT.
            
         
               —
            
            
               Priteisti iš bendrovės Anheuser-Busch visas bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Anheuser-Busch, Inc.
   
      Prašomas įregistruoti Bendrijos prekių ženklas: žodinis prekių ženklas „BUD“ 32 klasės prekėms — paraiška Nr. 24 711
   
      Ženklo ar žymens, kuriuo remiamasi protesto procese, savininkas: ieškovė
   
      Ženklas ar žymuo, kuriuo remiamasi protesto procese: teisė į saugomą kilmės vietos nuorodą, „BUD“ alui žymėti
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliacinį skundą
   
      Ieškinio pagrindai: Reglamento (EB) Nr. 40/94 (1) 62 straipsnio 1 dalies pažeidimas bei jį įgyvendinančio Reglamento Nr. 2868/95 (2) 20 straipsnio pažeidimas, nes Apeliacinė taryba neturi kompetencijos nuspręsti dėl proteste ieškovės pateiktos kilmės vietos nuorodos galiojimo. Ji taip pat tvirtina, kad žymuo, „BUD“ yra saugoma kilmės vietos nuoroda Prancūzijoje bei Austrijoje. Be to, ieškovė nurodo, kad Reglamento Nr. 40/94 8 straipsnio 4 dalis buvo neteisingai taikoma tiek, kiek, jos manymu, kilmės vietos nuoroda BUD yra žymuo, naudojamas prekyboje.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).
   
      (2)  1995 m. gruodžio 13 d. Komisijos reglamentas (EB) Nr. 2868/95 skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, 1995, p 1).